Botanisk have i Padova

Orto Botanico di Padova (eller Botanisk have i Padova) er en botanisk have i Padova (Veneto, Italia), som er den eldste i verden som fortsatt befinner seg der den ble opprettet. I 1997 satte UNESCO den på listen over verdensarven. Ved universitetet i Padova (opprettet 1222) var det flere viktige forskere innen botanikk. Francesco Bonafede arbeidet for opprettelsen av et eget anlegg, og ved et dekret 29. juni 1545 ble Orto Botanico opprettet av republikken Venezia. Orto Botanico har blitt mønsterdannende og har helt fra starten blitt brukt til studiet av medisinske planter, og området kan godt ha vært brukt til det også tidligere ettersom området ble overtatt fra en benediktinsk orden. I anlegget finnes et historisk viktig bibliotek med 50 000 bøker og manuskripter, en portrettsamling som starter i det 13. århundre og et herbarium med 416 500 tørkede planter. En palme fra 1585 er det eldste leverden treet som er kjent som Goetes palme ettersom han omtalte den i et essay. Eksterne lenker (en) Offisielt nettsted (en) Orto botanico di Padova – kategori av bilder, video eller lyd på Commons (en) Orto botanico di Padova – galleri av bilder, video eller lyd på Commons UNESCOs evalueringsrapport (pdf) (engelsk og fransk). Universitetet i Padova (engelsk) Orto Botanicos historikk (engelsk)